Il-Qorti tal-Appell Kriminali  kkonfermat li ‘ż-żfin, entertainment u animation’ minn nisa fil-‘gentlemen clubs’ bħall-AO Platinun ta’ Sant Ġiljan “m’humiex atti immorali”. Id-deċiżjoni tal-Imħallef Micheal Mallia ngħatat f’appell li ressaq l-Avukat Ġenerali għal sentenza fil-konfront ta’ Duncan Fenech u Daniel Schembri, proprjetarji tal-istabbiliment f’San Ġiljan li ma nstabux ħajta fil-qorti tal-maġistrati li użaw post turistiku għal għemil kontra l-liġi jew immoralità pubblika. Il-Qorti tal-Appell kkonfermat li Fenech u Schembri m’għandhomx jinsabu ħatja għax fi kliemha t-tifsira tal-moralità pubblika hija suġġettiva u jiddependi mill-veduti personali. Fl-istess sentenza l-Qorti ħelset lis-Sur Fenech u s-Sur Schembri mill-multa ta’ ħamest elef li weħlu għax allegatament ħadmu impjegati bla permess tal-ETC. Il-Qorti tal-Appell sabet li dan ma kienx minnu u ħelsithom mill-akkużi.